ACTA DE LA SESSIÓ  EXTRAORDINARIA CELEBRADA PEL PLE DE L'AJUNTAMENT DE VILAPLANA  EN DATA SIS DE JULIOL  DE  2011
DATA: 06.07.2011
HORA COMENÇAMENT: 20:00 h

HORA ACABAMENT: 20’50 h

LLOC: SALA D'ACTES DE L'AJUNTAMENT

MODALITAT: SESSIÓ EXTRAORDINÀRIA 1a. CONVOCATÒRIA

Actua com a Secretari el Sr. Jordi M. Olivé i Avila, Secretari-Interventor  de l'Ajuntament de Vilaplana.

ASSISTENTS
- Alcalde-President

Sr.  Tomàs Bigorra i Munté

· Regidors

Sr.   Jaume Cabré i Salvat

Sr.   Xavier Mariné Hugas

Sr.   Jordi Mateu i Huguet 
Sr.   Jaume Huguet Ferré
Sr.   Anna Gallisa Mestre
Sr.   Enric Prats Bové 

S'obre la sessió amb el següent ordre del dia:

1.-  Aprovació de l’acta de la sessió constitutiva de la Corporació . 

2.- Proposta d’acord de distribució del cartipàs municipal . 

3.- Proposta d’aprovació del règim de sessions del ple de la Corporació. 
4.- Proposta de creació de la Comissió especial de Comptes.  

5.-  Proposta de nomenament de representants de la Corporació en altres organismes, en els quals ha d’estar representat l’ Ajuntament. 

6.- Resolució de l’ Alcaldia de nomenament dels 1e Tinents d’ Alcaldes

7.-  Proposta de creació de la Junta de Govern Local i règim de sessions 

8.-  Resolució de nomenament dels membres de la Junta de Govern.

9.-  Resolució de l’ Alcaldia de delegació de competències a la Junt de Govern Local.

10.-Proposta de delegació de competències del Ple en l’ Alcaldia i la Junta de Govern.

11.-Proposta de nomenament del Tresorer.

12.-Proposta d’aprovació de les dues festes locals pel 2012. 

13.-Decrets d’alcaldia. 

14.- Proposta d’aprovació de llicències d’obres. 
15.- Assumptes sobrevinguts.   

1er.- APROVACIÓ DE L’ACTA DE LA SESSIÓ CONSTITUTIVA DE LA CORPORACIÓ

El Sr. Alcalde dóna compte de l’acta de sessió constitutiva de la corporació de data 11 de juny de 2011, que és aprovada per unanimitat del Ple. 

2on.- PROPOSTA D’ACORD DE DSTRIBUCIÓ DEL CARTIPÀS MUNICIPAL. 

El Sr. Alcalde dóna compte de la proposta de distribució del cartipàs municipal que és el següent 

                                   PROPOSTA DE CREACIÓ DE REGIDORIES

                  Turisme i comerç :   Tomàs Bigorra 

                  Urbanisme i Obres:  Jaume Cabré Salvat

                  Serveis Socials     :   Jaume Cabré Salvat

                   Ensenyament  : Xavier Mariné Hugas

                   Medi Ambient  : Xavier Mariné Hugas

                   Cultura             : Xavier Mariné Hugas

                   Joventut i festes:  Jordi Mateu Huguet 

                   Urbanisme I obres ( 1) :  CiU.  Jaume Huguet Ferré

                    Agricultura i espais públics (1) CiU:  Jaume Huguet Ferre

                    Prevenció de la Salut ( 2)  CiU:  Anna Gallissaà Mestre

                    Esports CiU:  Anna Gallissà Mestre

(1) Accions de millora iseguiment dels espais públics, campanyes de sensibilitzaicó encaminades a la conscienciació d’urbanitat.

(2)  Campanyes de prevenció sanitària a l’escola, control i seguiment de l’aigua pel consum humà, control de la plagues, actuacions animals peridomèstics, seguretat de les piscines, creació i millora de parcs de salut i itineraris saludables, accions d’infomració i edicació. 

Vist pel Ple, s’aprova per unanimitat . 
 3r.- PROPOSTA D’APROVACIÓ DEL RÈGIM DE SESSIONS DEL PLE DE LA CORPORACIÓ.
El Sr. Alcalde dóna compte de la proposta d’aprovació del règim de sessions del  Ple : 

ANTECEDENTS

1.1. El passat 22 de maig de 2011 van tenir lloc les eleccions locals. El nou Ajuntament es va constituir en sessió pública el dia 11 de juny.

1.2. Cal establir el règim de sessions del ple municipal establint que es faran sessions ordinàries i assenyalant igualment el dia i hora de celebració. 

2. FONAMENTS DE DRET

2.1. Els articles 46.2 de la llei 7/1985, de 2 d’abril i 78 del Reial decret 2568/1986, de 28 de novembre, pel qual s’aprova el Reglament d’organitzaciò 

3.- PROPOSTA AL PLE

Per tot això es proposa al Ple de l’ Ajuntament  l’adopció de l’acord següent: 

Indicar com a dies per a la realització de les sessions ordinàries del Ple cada dos mesos , mesos parells, lùltim dimecres de mes a les 20:00 

S’ aprova per unanimitat. 
4r.- PROPOSTA DE CREACIÓ DE LA COMISSIÓ ESPECIAL DE COMPTES.

El Sr. Alcalde dóna compte de la proposta de creació de la Comissió especial de Comptes d’aquesta corporació i que diu: 

ANTECEDENTS

1.1. El passat 22 de maig de 2011 van tenir lloc les eleccions locals. El nou Ajuntament es va constituir en sessió pública el dia 11 de juny.

1.2. Correspon al Ple de la corporació crear i determinar la composició de la Comissió Especial de Comptes.. 

2. FONAMENTS DE DRET

2.1. Els articles 116 i 20.3 de la  llei 7/1985, de 2 d’abril i 58 del Decret Legislatiu 2/2003, de 28 d’abril, text refòs de la llei municipal 

3.- PROPOSTA AL PLE

Per tot això es proposa al Ple de l’ Ajuntament  l’adopció de l’acord següent: 

1er.- Crear la Comissió Especial de Comptes. 

Aquesta comissió estarà integrada per la representació proporcional dels diferents grups polítics que integren la corporació , actuant amb vot ponderat. 

                        Alcalde : Sr. Tomàs Bigorra 

                        Sr. Representant grup CiU Sra. Anna Gallisa
                        Sr. Representant grup PSC-PM, Sr. Enric Prats 

S’ aprova per unanimitat. 
5è.- PROPOSTA DE NOMENAMENT DE REPRESENTANTS DE LA CORPORACIÓ EN ALTRES ORGANISMES, EN ELS QUALS HA D’ESTAR REPRESENTAT L’AJUNTAMENT. 
El Sr. Alcalde dóna compte de la proposta que fa al Ple de nomenament de representants en altres organismes en els que ha d’estar representat l’ Ajuntament de Vilaplana: 

                                       PROPOSTA DE REPRESENTANTS DE L’AJUNTAMENT

                                      EN ORGANISMES I ENTITATS 

               ZER- Consell Escolar: Sr. Xavier Mariné Hugas
               Consell Escolar del Col·legi Públic Cingle Roig: Sr. Xavier Mariné 

               Casa de Cultura: Sr. Xavier Mariné 
               Muntanyes del Baix Camp: Sr. Tomàs Bigorra 
               Associació de Defensa Forestal:  Sr. Xavier Mariné 
               Junta Pericial Cadastral de Rústica: Sr. Jaume Cabré 
               Donans de Sang:  Sra. Anna Gallisa 
S’ aprova per unanimitat. 

6è.- RESOLUCIÓ DE L’ALCALDIA DE NOMENAMENT DELS 1e TINENTS D’ALCALDES. 

El Sr. Alcalde dóna compte de la resolució per la que es nomenent els Tinents d’Alcalde d’aquesta Corporació, i que diu: 

               DECRET DE L’ALCALDIA 

1r.- Aquesta Alcaldia un cop constituïda la nova corporació en sessió pública del 11 de juny de 2011 i acordada la creació de la Junta de Govern Local  per acord de data 4 de juliol , i en virtud de la potestat d’autoorganització , ha de designar els membres que han d’integrar la Junta de Govern Local i els tinents d’alcalde. 

2.- fonaments de dret.

De conformitat amb el que disposa l’article 35.2 b del Reglament d’organització, funiconament i règim jurídic de  les entitats locals, els tinents d’alcalde són un `rogna necessari de l’ajuntament i aquesta Alcaldia a l’empara de la legislació vigent  pren l’acord de nomenar-los . Respecte de la composició de la Junta de Govern Local, ho regulen els articles 23.1 de la llei 7/1985, de 2 d’abril i 54 del Decre Legislatiu 2/2003, de 28 d’abril.

3- RESOLC.- 

1er.- NOMENAR MEMBRES DE LA JUNTA DE GOVERN LOCAL d’aquest Ajuntament els regidors següents: 

              Alcalde President,   Sr.   Tomàs Bigorra i Munté

             1er. Tinent d’Alcalde, Sr. Jaume Cabré Salvat 

              2n.  Tinent d’ Alcalde Sr. Jaume Huguet Ferré

els demès membres seran invitats per l’ Alcalde amb la finalitat d’assessorament del seu grup , però sense veu ni vot 

2n,. NOMENAR TINENTS D’ALCALDE d’aquest Ajuntament : 

              1er. Tinent d’Alcalde, Sr. Jaume Cabré Salvat 

              2n.  Tinent d’ Alcalde Sr. Jaume Huguet Ferré

3er.- Donar compte d’aquesta Resolució al Ple en la propera sessió que es dugui a terme

4r.- Publicar aquesta resolució en el BOP de Tarragona sens perjudici que aquesta resolució siguui efectiva a partir de l’endemà de la seva signatura. 

5è.- Comunicar-ho aquesta resolució als regidors designats. 

S’aprova per unanimitat. 

7è.- PROPOSTA DE CREACIÓ DE LA JUNTA DE GOVERN LOCAL I RÈGIM DE SESSIONS . 

PROPOSTA DE L’ALCALDIA

1. ANTECEDENTS

1.1. El passat 22 de maig de 2011 van tenir lloc les eleccions locals. El nou Ajuntament es va constituir en sessió pública el dia 11 de juny.

1.2. Cal establir l’estructura de la nova corporació, així com els òrgans en els quals es basarà el seu funcionament, i en particular, constituir la Junta de Govern Local.

2. FONAMENTS DE DRET

2.1. La creació de la Junta de Govern Local es fonamenta en l’article 4.1.a) de la Llei 7/1985, de 2 d’abril, reguladora de les bases de règim local, que regula la potestat d’autoorganització, en relació amb els articles 20.1.b) de la mateixa Llei i 48.1.b) del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.

3. PROPOSTA AL PLE

Per tot l’exposat, proposo al Ple l’adopció dels següents acords: 

1r. Constituir la Junta de Govern Local, la qual quedarà integrada pels membres nomenats per l’Alcaldia.

2n. La periodicitat de la sessions és .15 dies, i les sessions tindran lloc el 1r i 3r.  dimarts no festius, de cada mes  a les 20:00 hores, a la sala de Plens de l’Ajuntament, prèviament convocades a l’efecte. La periodicitat assenyalada podrà modificar-se a criteri de l’Alcaldia, a la qual es faculta perquè, quan la convocatòria coincideixi amb períodes de vacances, avanci o endarrereixi la convocatòria per obtenir una millor gestió en els assumptes municipals.

3r. Les competències de la Junta de Govern Local seran les que se li atribueixin per delegació de l’Alcaldia i del Ple de la corporació. En tot cas, li correspon l’assistència a l’Alcaldia en l’exercici de les seves atribucions.

 S’ aprova per unanimitat. 
8è.- RESOLUCIÓ DE NOMENAMENT DELS MEMBRES DE LA JUNTA DE GOVERN
Queda aprovat en el punt sissè. 
9è.- RESOLUCIÓ DE L’ALCALDIA DE DELEGACIÓ DE COMPETÈNCIES A LA JUNTA DE GOVERN LOCAL .

Tot seguit es dóna compte de la delegació de competències de l’ Alcalde a la Junta de Govern Local , i que és la següent 

DELEGACIONS DE L’ ALCALDE A LA JUNTA DE GOVERN LOCAL 

Disposar despeses i aprovar factures dins la seva competència. 

Aprovar operacions de tresoreria sempre que no superin el 15% dels ingressos liquidats de l’exercici anterior. 

Adquisició de béns quan no superin el 10% dels recursos ordinaris del pressupost . 

Atorgar llicencies sempre que les lleis sectorials ho atribueixin al ple o a la Junta de Govern. 

S’ aprova per unanimitat. 

10è.- PROPOSTA DE DELEGACIÓ DE COMPETÈNCIES DEL PLE A LA JUNTA DE GOVERN LOCAL .
Es dóna compte de la proposta de delegació que faria el Ple a la Junta de Govern local : 
DELEGACIONS DEL PLE A LA JUNTA DE GOVERN LOCAL

Contractes d’obres que el seu import superi el 10% dels recursos ordinaris  del pressupost 

S’aprova per unanimitat. 
11è.- PROPOSTA DE NOMENAMENT DEL TRESORER. 

El Sr. Alcalde dóna compte de la proposta de nomenament del tresorer i que diu: 
PROPOSTA DE L’ALCALDIA

1. ANTECEDENTS

1.1. El passat 22 de maig de 2011 van tenir lloc les eleccions locals. El nou Ajuntament es va constituir en sessió pública el dia 11 de juny.

2. FONAMENTS DE DRET

2.1. L’article 2.f) del Reial decret 1732/1994, de provisió de lloc de treball reservats a funcionaris amb habilitació de caràcter nacional disposa que la tresoreria de les Corporació amb secretaria de tercera es podrà encomanar a un membre de la Corporació o a un funcionari de la mateix. En el mateix sentit és manifesta del  Disposició  transitòria primera de Decret  195/2008, de 7 d'octubre, pel qual es regulen determinats aspectes del règim jurídic del personal funcionari amb habilitació de caràcter estatal de les entitats locals de Catalunya que ho fa extensible a les de classe segona.

2.2. El derogat article 164.2 del Reial decret legislatiu 781/1986, de 18 d’abril, pel qual s’aprova el Text refós de les disposicions legals vigents en matèria de règim local, establia que és obligatori constituir fiança tant si el tresorer és personal funcionari d’habilitació de caràcter nacional, personal funcionari sense habilitació o membre de la corporació. 

2.3. L’encara vigent Ordre de 16 de juliol de 1963, que regula el règim de les dipositaries no servides per funcionaris del cos nacional, estableix que l’aval a constituir és del 4% al 6% del pressupost. No obstant la regla 80 de l’esmentada Ordre estableix que si la corporació optés per encomanar les funcions de dipositari a un dels seus membres electius, podrà rellevar-lo de l’obligació de prestar fiança. En aquest cas, en l’acord de designació s’ha de fer constar expressament que els restants membres electius seran responsables solidàriament del resultat de la gestió.

3. PROPOSTA AL PLE
Per tot això, es proposa al Ple l’adopció dels acords següents:

1r. Nomenar tresorer/a de l’Ajuntament el Sr.Jaume Cabré Salvat, 1r. Tinent d’ Alcalde  de la corporació. 

S’ aprova per unanimitat 
12è.- PROPOSTA D’APROVACIÓ DE LES DUES FESTES LOCALS PEL 2012.

El Sr. Alcalde proposa l’aprovació de les dues festes locals per l’ any 2012 i que són les següent : 

Sant Sebastià- 20 de gener de 2012 

Sant Isidre -  15 de maig de 2012

S’ aprova per unanimitat. 
13è.- DRECRETS DE L’ALCALDIA . 
El Sr. Alcalde dóna compte del Decret de data 7/06/2011 d’aprovació de la 3ª certificació de l’obra c/ Major, 3ª fase per un import de 16.642, 04.-€ , i que diu : 

Decret de 07/06/2011

Aprovació 3a. Certificació i final 

Títol: Pavimentació i serveis al carrer Major, 3a fase

RESOLUCIÓ DE L’ALCALDIA 

1. ANTECEDENTS

1.1. En data 1 de setembre de 2010 l’òrgan de contractació va adjudicar provisionalment el contracte per a la realització de les obres de  Pavimentació i serveis al carrer Major, 3a fase “per procediment negociat sense publicitat i tramitació ordinaria a l'empresa REGIMOVI s.l. pel preu de 54.946, 39.- euros i 9.890, 35 euros corresponents a l'Impost de Valor Afegit i d'acord amb les següents consideracions atès les millores i periodoe de garantia, i va autoritzar la despesa que suposa la seva adjudicació.

1.2. Amb data  17 de setembre l’adjudicació provisional es va notificar a tots els candidats I es va publicar en el Butlletí Oficial de la Província de Tarragona número 216., de data 18.09.2010,  en el perfil del contractant de l’òrgan de contractació i en la pàgina WEB de l’ Ajuntament de Vilaplana. Així mateix, l'adjudicació provisional es va notificar a l'adjudicatari Regimovi, S.L. requerint-li perquè presentés la documentació justificativa de trobar-se al corrent en el compliment de les seves obligacions tributàries i amb la Seguretat Social,  i constituís la garantia definitiva.
1.3. En data de 27.09.2010, l'adjudicatari Regimovi, S.L., va constituir la garantia definitiva per un import de 2.747, 32.-€ euros i va presentar els documents justificatius exigits.

2.-FONAMENTS DE DRET

2.1. La legislació aplicable és la següent:

· La Llei 30/2007, de 30 d’octubre, de contractes del sector públic.

· El Reial decret 817/2009, de 8 de maig, pel qual es desplega parcialment la Llei 30/2007, de 30 d’octubre, de contractes del sector públic. 

· El Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques.

· La Llei 30/1992, de 26 de novembre, de règim jurídic de les administracions públiques i del procediment administratiu comú.

· El Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.

· El Reial decret legislatiu 2/2004, de 5 de març, pel qual s’aprova el Text refós de la Llei d’hisendes locals.

2.2. L’expedient ha seguit la tramitació establerta a la legislació aplicable, essent la competència per a aprovar-lo del ple, d’acord amb la disposició addicional segona de la Llei 30/2007, de 30 d’octubre, de contractes del sector públic.

D’acord amb l’informe de Secretaria, i en ús de les facultats conferides per la legislació vigent, RESOLC:
Primer. Aprovar la certificació núm. 3 i final de l’obra  “Pavimentació i serveis al carrer Major, 3a fase” per un import de 16.542, 04.-€ .

Segon. Notificar aquesta resolució al primer Ple que es celebri .

Tercer. Comunicar aquesta resolució al Pla d’ acció municipal de la Diputació de Tarragona. 

S’ aprova per unanimitat. 
14è.- PROPOSTA D’APROVACIÓ DE LLICÈNCIES D’OBRES. 
Per part del Sr. Alcalde dóna la paraula al Primer Tinent d’ Alcalde el qual llegeix i comenta cada una de les peticions de llicència d’obres : 

Peticions núm. 14/11, 15/11, 16/11, 17/11, 18/11, 19/11, 21/11    

Estan informades favorablement pel Tècnic Municipal,  s’aprova per unanimitat de tots els Regidors assistents , a excepció de la núm 18/11 en la que falta l’assumeix del tècnic 

15è.- ASSUMPTES SOBREVINGUTS. 

Per part del Sr. Alcalde mostra el certificat de l’interventor sobre els deutes pendents d’ exercicis anterior . Tot seguit el 1r. Tinent d’ Alcalde Sr. Jaume Cabré presenta l’escrit de constitució del seu grup d’ ERC davant el ple . A continuació el Sr. Alcalde passa a contestar l’escrit presentat pel Regidor  Sr. Enric Prats dient : la carta presentada en aquestes oficines municipals  porta data del 22/06/2011, la constitució del nou Ajuntament es va fer  l’ 11 de juny , moment en que es va fer l’oferiment d’ ERC al partit del PSC-PM i ara entenem que una vegada constituït el Ple per si sol no té raó de ser . Contesta el Sr. Enric   Prats que diu , es va fer us dels 15 dies que ens vareu donar ; es va preguntar quina dotació estimativa teniem . El fet preocupant es que no hi ha un pla de pressupostos altre cosa es pensar que les regidories són solidaries . Això és un motiu de molt de pes per no fer res- Ho hem madurat – es van fer propostes que creiem que no estan ben enteses i no s’encerta en el model de gestió , que no té cap més aspiració que anar a buscar subvencions ; entenem que les coses són diferents , que s’han de buscar els recursos . La proposta que ens havieu fet distribuïda en mesos surt a raó de 700 .-€ cada mes , però això no és així. El model nostre és un model de gestió i el vostre és anar a buscar subvencions . Tot seguit pren la paraula el Sr. Alcalde ,. Tomàs Bigorra que diu : 
Qualsevol entitat té un pressupost aprovat, com és el cas de l’ Ajuntament . Quan parlem d’aquest tema m’haurià agradat que ens diguessis que farem , on anirem a buscar els diners . M’hagués agradat veure un projecte. En quan a la oportunitat dels 15 dies , et vaig dir que hi havia 15 dies, eren propostes mínimes però en aquell moment s’havia de donar una resposta . 
Contesta el Sr. Enric Prats  dient :” s’ens va dir que no hi havia cap pressupost a la regidoria. Comenta que hi havia un projecte a repartir en quatre anys , tenim uns recursos que hem de saber explotar, com és ,el  turisme i els esports”. Pren la paraula el 1r. Tinent d’ Alcalde que diu : totes les propostes són bones pel poble, tots els vilatants estan convidats a formular-ne, per la nostra part intentarem aconseguir una bona proposta. Contesta el Sr. Enric Prats que diu , no tinc cap problema en explicar el nostre projecte que és un be pel poble i per les seves finances . 
I no havent-hi cap més pregunta ni qüestió a formular , s’aixeca la sessió quan són les 20’ 50 h de que  jo el Secretari  en dono fe amb el Vistiplau del Sr. Alcalde President. 

